ΘΕΜΑ 4                                                    
[bookmark: _GoBack]Ένας ελαιοπαραγωγός παρήγαγε 6 τόνους ελαιολάδου το οποίο διατέθηκε ως εξής: α) οι 5 τόνοι πουλήθηκαν σε έναν έμπορο, β) μια μικρή ποσότητα αποθηκεύτηκε για να χρησιμοποιηθεί για τις ανάγκες της οικογένειάς του, γ) μια ποσότητα διατέθηκε ως αμοιβή στους εργάτες για τη συλλογή του ελαιόκαρπου και δ) μια ποσότητα διατέθηκε ως αμοιβή στο ελαιοτριβείο για τη σύνθλιψη του ελαιόκαρπου. Επίσης, ο παραγωγός, τη συγκεκριμένη χρονιά, εισέπραξε ενιαία ενίσχυση (επιδότηση) ύψους 3.000 ευρώ. Στη λήξη του λογιστικού έτους ο παραγωγός θέλει να υπολογίσει την ακαθάριστη πρόσοδο (ή ακαθάριστο εισόδημα), για να διαπιστώσει αν έχει κέρδος ή ζημία.
α. Ποια από τα παραπάνω στοιχεία πρέπει να συμπεριλάβει ο παραγωγός στον υπολογισμό της ακαθάριστης προσόδου της γεωργικής του εκμετάλλευσης (μονάδες 15);
β. Ποιο άλλο οικονομικό στοιχείο χρειάζεται ο παραγωγός, εκτός από την ακαθάριστη πρόσοδο, για να υπολογίσει αν η γεωργική εκμετάλλευση έχει κέρδος ή ζημία (μονάδες 3);
γ. Ποιες από τις παραπάνω δαπάνες είναι μη χρηματικές (μονάδες 4); Αιτιολογήστε την απάντησή σας (μονάδες 3).

